শনিবার শ্রীলংকার বিপক্ষে বাংলাদেশের ম্যাচ দিয়েই শুরু হবে এশিয়া কাপ। শ্রীলংকা পরিচিত দল। একই সঙ্গে তাদের বিরুদ্ধে ভালো কিছু স্মৃতি থাকায় সেটা ইতিবাচক বলে মনে করছেন মাহমুদউল্লাহ। তিনি বলেন, ‘শ্রীলংকার সঙ্গে আমাদের দারুণ কিছু স্মৃতি আছে। তবে তারাও শক্তিশালী দল এবং তারা খুব ভালো ক্রিকেট খেলছে। তাদের হারাতে হলে আমাদের সেরাটা খেলতে হবে। আমরা দেশে থাকতে খুব ভালো প্রস্তুতি নিয়েছি। আশা করছি ভালো কিছু করতে পারব।’